法政大學

法政大學，略云法大，日本之大學也，處東京都，肇於明治十三年。訓曰「自由進步」。 史 明治初年之日本，是時自由民權運動高揚，朝野急欲整備新律，然人才貧缺，有識之士遂立此學，時曰東京法學社。 學社乃東瀛最早之私立律法學校，肇建之初，專授泰西之律法。至大正九年，改制大學，即今日之法政大學。 概況 今學院繁多，嚢括諸學，有十五：曰法學、曰文學、曰經營學、曰國際文化學、曰人間環境學、曰生涯設計學、曰設計工學、曰全球教養學、曰經濟學、曰社會學、曰現代福祉學、曰體育健康學、曰情報科學、曰理工學、曰生命科學。另設一函授教育部。 學院之中，尤以法學、社會學最古，為東瀛眾私學之先。 今有生員凡三萬八千餘人。 校舍 本部立於東京市谷，分學有三，曰多摩、曰小金井、曰靜岡。 育才 法大育人百餘年，輩出法官、國會議員、商賈。 清末民初，自中國負笈此學者甚眾，若宋教仁、湯化龍等，亦畢於斯。 據 法政大學之理念・目的 互聯網檔案館存錄，時二〇一六年一月三日。 法政大學之教育・研究 互聯網檔案館存錄，時二〇一六年三月五日。 法政大學之略年表 互聯網檔案館存錄，時二〇一九年四月十三日。